钦定古今图书集成/历象汇编/庶征典/第178卷 > 《田家五行》 > 梁
## 钦定古今图书集成/历象汇编/庶征典/第178卷 > 《田家五行》 > 梁

### 武帝天监十一年野蚕成茧

按《梁书武帝本纪》：“天监十一年二月戊辰，新昌、济阳
二郡，野蚕成茧。”

### 中大同元年蛇𩰚青虫食陵树按南史梁武帝本纪中大同元年春正月有大蛇𩰚隧中其一被伤奔走青虫食陵树叶略尽

### 太清二年群蜂螫人

按《南史梁武帝本纪》：“太清二年九月，益州市有飞蜂
万群，螫人死。”

### 元帝承圣三年黑蛇屡见

按《南史梁元帝本纪》，承圣三年三月，主衣库见黑蛇，
长丈许，数十小蛇随之，举头高丈馀，南望俄失所在。
帝又与宫人幸元洲苑，复见大蛇盘屈于前，群小蛇
绕之，并黑色。帝恶之。宫人曰：“此非怪也，恐是钱龙。”帝
敕所司即日取数千万钱，镇于蛇处以厌之。因设法，
会赦囚徒，振穷乏，退居栖心省。又有蛇从屋堕落帝
帽上，忽然便失。又龙光殿上所御肩舆，复见小蛇萦
屈舆中，以头驾夹膝前金龙头上见人走去，逐之不
及。